कई रेशम उत्पादन कार्यकलापों को समय पर निपटाना बहुत महत्वपूर्ण है ।समय पर अंतराकृषि कार्य,सिंचाई, रोग एवं पीडक नियंत्रण हेतु रसायनों का छिडकाव, शहतूत प्ररोहों की छंटाई एवं कटाई, पत्ती कटाई एवं शिशु रेशमकीटों को खिलाना, निर्मोक से बाहर निकलने वाले रेशमकीटों के लिए शय्या विसंक्रामकों का अनुप्रयोग करना, कोसा निर्मित करने हेतु रेशमकीटों को लेकर चंद्रिके पर चढाना, कोसों का संग्रहण और सफाई आदि का प्रभाव रेशमकीट कोसा फसल पर पडता है ।इन कार्यों को निपटाने हेतु बहुत श्रम शक्ति अपेक्षित है ।आजकल पर्याप्त संख्या में कुशल श्रमिकों को मिलने में कठिनाई हो रही है ।रेशम क्षेत्र के विभिन्न कार्यों को समय पर निपटाने हेतु यंत्रीकरण एक अच्छा विकल्प है ।